
Ehitusloa väljastamine

1. ASJAOLUD JA MENETLUSE KÄIK

Narva Gate OÜ on esitanud taotluse väljastada ehitusluba uue külmaveetorustiku ehitamiseks Joala tn 40 // 42 // Tehase tn 3, Narva. Ehitusloa taotluse juurde on OÜ Narva Gate esitanud Alfatom Ehitus AS (reg nr  10691241) poolt koostatud uue külmaveetorustiku põhiprojekti (töö nr 21-2010). Esitatud projekt koos riigilõivu maksekorraldusega vastab majandus- ja kommunikatsiooniministri poolt 25.09.2010. a kehtestatud määrusele nr 67 „Nõuded ehitusprojektile“. 

Esitatud põhiprojekti alusel rajatav veetorustik paikneb Narva linna territooriumil aadressil Joala tn 40 // 42 // Tehase tn 3 (katastritunnus 51106:001:0024, omanik OÜ Narva Gate) ning riigi omandis oleval maakatastrisse kandmata maal.
12.11.2010. a korraldusega nr 1.1-2/1248 Ida-Viru Maavalitsus koormas isikliku kasutusõigusega maaüksusest Joala tn 40 // 42 // Tehase tn 3  kuni Joala tänaval asuva olemasoleva tehnorajatiseni Narva Gate OÜ kasuks tehnorajatise ehitamiseks, remontimiseks, hooldamiseks, kasutamiseks ja likvideerimiseks.

2.    ÕIGUSLIKUD ALUSED
2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusluba uue külmaveetorustiku ehitamiseks Joala tn 40 // 42 // Tehase tn 3 kinnistul ning riigi omandis oleval maakatastrisse kandmata maal maaüksusest Joala tn 40 // 42 // Tehase tn 3  kuni Joala tänaval asuva olemasoleva tehnorajatiseni.
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

